कृषि मंडी में धनिया के भाव होने पर आक्रोशित किसान ने किया हंगामा
कृषि उपज मंडी में रविवार दोपहर साढ़े 12 बजे धनिया के भाव को लेकर कुछ किसान व्यापारियों से बहस करने लगे। इस बीच एक किसान ने लाठी निकाल ली।
मामले के तूल पकड़ते देख मंडी प्रशासन ने मौके पर पुलिस बुलाई। लेकिन इस बीच मंडी में उपज खरीदी कारोबार प्रभावित हो गया। पुलिस के मंडी पहुंचने के बीच संबंधित किसान मौके से रवाना हो गया। जानकारी के अनुसार लंच से पहले मंडी में व्यापारी उपज खरीदी में लगे थे।
इस बीच एक किसान धनिया के भाव को लेकर व्यापारियों के साथ अभद्रता करने लगा था। मंडी प्रशासन के अनुसार संबंधित किसान का कहना था कि उसका धनिया केवल 5 हजार 200 रुपए में खरीदा जा रहा है, भाव अधिक रहने चाहिए। जबकि मंडी में धनिया की क्वालिटी के हिसाब से किसानों को इसके दाम दिए जाते हैं।
कुछ समय बाद शुरू हो गई खरीदी, 8000 क्विं. आवक
मंडी निरीक्षक देवीसिंह केसरिया ने बताया कि पुलिस के आने से पहले बहस कर रहा किसान मौके से चला गया था। वहीं समझाइश के साथ पूरा मामला शांत होने के कुछ देर बाद ही उपज खरीदी कारोबार शुरू हो चुका था। इस दिन मंडी में साढ़े 4 हजार क्विंटल धनिया सहित कुल 8 हजार क्विंटल विभिन्न उपज की आवक हुई थी।
hin_Deva hin_Deva hin_Deva hin_Deva hin_Deva hin_Deva